30 kinders in hospitaal ná ongeluk | Maroela Media
30 kinders in hospitaal ná ongeluk
Die wrak van die bus. (Foto: ER24)
Altesame 30 kinders is Vrydagoggend in hospitale aan die Oos-Rand opgeneem nadat 'n bus en drie voertuie in 'n ongeluk in die omgewing van Germiston betrokke was.
Sowat 100 kinders, almal tussen die ouderdomme vyf en 13 jaar oud, is vanoggend op die ongelukstoneel in Wadeville aangetref.
Russel Meiring, woordvoerder van ER24, sê paramedici van verskeie nooddienste het teen 07:55 op die toneel in Black Reef-weg aangekom, waar 'n bus en drie voertuie langs die pad gestaan het. 'n Magdom kinders het almal naby die bus gesit.
Altesaam 30 van die kinders het ligte tot matige beserings tydens die ongeluk opgedoen. Die kinders is almal op die toneel behandel voordat hulle na nabygeleë hospitale vervoer is vir verdere mediese behandeling.
Meer besonderhede omtrent die ongeluk is nie bekend nie.
Die plaaslike owerhede was vanoggend op die toneel om ondersoek in te stel.
Advokaat in Meyiwa-saak se inhegtenisneming 'verdag'
1 Bus en 3 voertuie in die ongeluk, maar omtrent 100 kinders was vervoer. Waar was al daai kinders gewees en hoeveel mag so bus aanry? Iets is uitverband hier en iemand gaan in groot moeilikheid beland.
Die ander 3 voertuie was waarskynlik minibus taxis elk met 15 passasiers…. 3 x 15 = 45 passasiers plus die 60 in die bus = 105. Dus glad nie so onmoontlik nie.